title: Túnel nuevo de l'Elba
text: O túnel nuevo de l'Elba (en alemán Neuer Elbtunnel), u simplament o túnel de l'Elba (en alemán Elbtunnel) ye un túnel que trecruza l'Elba situato en a ciudat d'Hamgurgo en o norte d'Alemanya.
  
  Descripción
  O túnel de l'Elba tien una largaria de 3,1 km. Fa parti d'a Bundesautobahn 7 en Hamburgo, conectando Schleswig-Holstein (en dirección a Dinamarca) por o norte y a Baixa Saxonia por o sud. Tien 8 carrils en 4 foraus. O mas nuevo, o quatreno forau ye l'unico que tien un arcén, minimizando asinas as conchestions quan bi ha vehiclos estropiciaus.
  
  Historía
  O túnel se construyó entre 1968 y 1975 y teneba tres foraus, con un total de seis carrils d'autovía. O 10 de chinero de 1975 canciller d'Alemanya Helmut Schmidt inauguró o túnel de l'Elba. Iste túnel fue construyito ta una capacidat de 65.000 diarios.
  
  En 1989 se constuyoron barreras antitanque de formigón en as tres dentradas sud. En tiempos de guerra istas barreras s'habrían de quitar d'o puesto a on se trobaban y mer en mel meyo d'a carretera. Istas barreras se quitoron en l'anyo 2000 quan se construyó o quatreno forau 4th bore.
  
  Enampladura
  Ta poder acullir a o gran volumen de trafico que bi heba, o 27 d'octubre de 2002 s'ubrió un quatreno forau con dos carrils adicionals. Se foratió a traviés d'o terreno fendo servir a tuneladora mas gran d'o mundo con un frontal de 14.65 m de diametro. O nombre d'a maquina yera Trude, diminutivo de Gertrud, y acronimo de Tief runter unter die Elbe (en idioma alemán "Fundo baixo l'Elba"). L'Achencia Espacial Europea aduyó en as fainas d'incheniería en o disenyo d'a maquina tuneladora.
  
  Os dos foraus centrals tienen carrils reversibles que permiten endrezar o trafico enta un sentiu u l'atro. Asinas, por eixemplo, a mayoría de carrils se fan servir de maitins en dirección norte, enta Flensburg ya que ye mayor a ixas horas o fluxo de treballadors enta ista zona. D'atra man de tardis se fan servir en dirección sud enta Hanover ta permitir pasar a o trafico que sale d'a ciudat.
  
  Control d'altaria de vehíclos
  Dende a oficina d'operacions d'o túnel se controla o trafico con un total de 72 monitors. Se fan servir luces de tráfico, barreras y mensaches variables ta regular o trafico de 150.000 vehíclos diarios que i pasa.
  
  Totz quatre foraus son equipatos con controls automaticos d'altaria en cada dentrada. Quan un vehíclo con mas de 4 metros d'altaria mira de dentrar en o túnel o sistema atura tot o trafico que bi haiga en o carril y dirección d'ixe vehíclo. Iste sistema permite guaranciar que os cambions con sobrepeso no puedan estricallar o túnel. A brigada de bombers y a policía d'o túnel quitan ascape a o cambión d'a circulación y tornan a restableixer o trafico.
  
  Se veiga tamién 
  
   Túnel de St. Pauli tamién conoixito como "túnel viello de l'Elba"
   Bundesautobahn 7
  
  Referencias
  
    Ulrich Alexis Christiansen: Hamburgs dunkle Welten. Der geheimnisvolle Untergrund der Hansestadt. Ch.Links Verlag, Berlin 2008, ISBN 3-86153-473-8
  
  Elba
  Transporte en Hamburgo